**Datum: 29. 08. 2021**

**OBVESTILO STARŠEM: SAMOTESTIRANJE UČENCEV**

Tako uredba kot tudi odlok določata samotestiranje učencev 7., 8. in 9. razreda ter dijaki

srednjih šol, ki se redno izobražujejo. Samotestiranje izvedejo tudi otroci in mladostniki,

vključeni v zavode za vzgojo in izobraževanje otrok in mladostnikov, ustanovljenih za delo z

otroki s čustvenimi in vedenjskimi motnjami, ter učenci, ki so vključeni v tretjo do šesto stopnjo

posebnega programa, razen če iz objektivnih razlogov to ni mogoče. Pravilnik o načinu

izvajanja samotestiranja za zgodne odkrivanje okužb z virusom SARS-CoV-2 za učence in

dijake, ki je bil objavljen v Uradnem listu RS, št. 133/21, 23. 8. 2021, in se bo začel uporabljati

1. septembra 2021 (v nadaljnjem besedilu: pravilnik).

**b) Samotestiranje**

Učenci in dijaki samotestiranje izvajajo enkrat tedensko v enakih presledkih na domu.

Samotestiranje je brezplačno. Učencu ali dijaku pripada pet hitrih antigenskih testov na mesec,

teste pridobijo v lekarni po predložitvi kartice zdravstvenega zavarovanja.

**c) Samotestestiranje se ne izvaja**

Samotestiranja ne izvedejo učenci in dijaki, ki so preboleli nalezljivo bolezen COVID-19 in od

začetka simptomov bolezni ni minilo več kot šest mesecev, ter tisti, ki so bili cepljeni in je od

vzpostavitve zaščite proti nalezljivi bolezni COVID-19 minilo manj kot devet mesecev.

**d) Pogoj za samotestiranje doma**

Pogoj za samotestiranje doma je, da se učenec ali dijak počuti zdrav in brez znakov akutne

okužbe dihal ali prebavil. V primeru bolezenskih znakov mora učenec ali dijak oziroma njegovi

starši ali zakoniti zastopniki obvestiti njegovega izbranega osebnega zdravnika, v primeru

odsotnosti izbranega osebnega zdravnika pa dežurno službo pri izvajalcu zdravstvene

dejavnosti, ki nadomešča izbranega osebnega zdravnika v nujnih primerih (dežurna služba).

**e) Pozitivni rezultat samotestiranja**

V primeru pozitivnega rezultata testa pri samotestiranju učenec ali dijak oziroma njegovi starši

ali zakoniti zastopniki nemudoma obvestijo izbranega osebnega zdravnika, v primeru odsotnosti

izbranega osebnega zdravnika pa dežurno službo ali kontaktno točko zdravstvenega doma za

testiranje na virus SARS-CoV-2 z metodo verižne reakcije s polimerazo (test PCR) v kraju

bivanja.

V primeru pozitivnega rezultata testa pri samotestiranju izbrani osebni zdravnik učenca oziroma

dijaka, v primeru njegove odsotnosti, pa dežurna služba, učenca oziroma dijaka napoti na

testiranje s testom PCR ali pa se za testiranje na kontaktni točki zdravstvenega doma za

testiranje s testom PCR v kraju bivanja dogovorijo starši ali zakoniti zastopniki, oziroma dijaka.

Učenec oziroma dijak v primeru pozitivnega rezultata testa pri samotestiranju do prejema

rezultata testa PCR ostane doma v samoizolaciji in upošteva navodila Nacionalnega inštituta za

javno zdravje, ki so predvidena za ta namen.

**f) Obveščanje o pozitivnem rezultatu samotestiranja**

O pozitivnem rezultatu testa PCR starši ali zakoniti zastopniki učenca oziroma dijak obvestijo

ravnatelja vzgojno-izobraževalnega zavoda oziroma osebo, ki jo pooblasti ravnatelj, in izbranega osebnega zdravnika učenca oziroma dijaka, v primeru njegove odsotnosti, pa dežurno službo.

**g) Negativni rezultat samotestiranja**

V primeru negativnega rezultata testa PCR se učenec ali dijak lahko udeleži pouka oziroma

rednega izobraževalnega procesa ter izvajanja obšolskih in izvenšolskih dejavnosti.

**i) Ravnanje z odpadki pri izvajanju samotestiranja**

Odpadke pri izvajanju samotestiranja (npr. uporabljene robčke, testne materiale) in odpadke od

čiščenja prostorov (npr. krpe za enkratno uporabo) je treba odložiti v plastično vrečo za smeti in

jo, ko je polna, tesno zavezati. Vsebine vreče se ne tlači. Po odlaganju v vrečo se odpadkov ne

dotika. Vrečo je treba namestiti v drugo vrečo in jo tesno zavezati ter označiti, da gre za

odpadke v zvezi s samotestiranjem. Napolnjenih in označenih vreč z odpadki se ne odpira.

Vrečo z odpadki je treba hraniti vsaj 72 ur ločeno od drugih odpadkov, kjer ni dostopna otrokom,

preden se jo odloži v zabojnik za mešane komunalne odpadke (druge odpadke).

Z Ministrstva za zdravje so nam sporočili, da bodo testi za samotestiranje učencev in dijakov na voljo v lekarnah od ponedeljka, 30. 8. 2021.

V skladu z navodilom Ministrstva za zdravje, bodo lekarne teste brez posebnih potrdil izdajale staršem ali zakonitim zastopnikom oziroma dijakom s Kartico obveznega zdravstvenega zavarovanja brez dodatnih dokazil, če so rojeni od 1. 1. 2001 do 31. 12. 2010.

Za starejše učence ali dijake, ki so vključeni v posebni program ali so še vključeni v prilagojene srednješolske programe ali so vključeni v zavode za vzgojo in izobraževanje otrok in mladostnikov, ki so ustanovljeni za delo s čustvenimi in vedenjskimi motnjami, zavodi in šole za dvig testov izdate potrdilo vpisu, o čemer smo vas že obvestili s posebno okrožnico.

Učencu ali dijaku trenutno pripada 5 pet hitrih antigenskih testov na mesec, ki jih učenec, dijak oziroma njegovi starši ali zakoniti zastopniki pridobijo v lekarni po predložitvi kartice zdravstvenega zavarovanja.

Teste lahko straši prevzamete v katerikoli lekarni enkrat mesečno in sicer po pet testov za vsak mesec. NIJZ priporoča, da učenci oziroma dijaki samotestiranje izvedejo **v nedeljo** **zvečer ali v ponedeljek zjutraj, saj v primeru pozitivnega testa (in kasnejši potrditvi okužbe s testom PCR) v karanteno ne bo potrebno celotnemu oddelku**. Rezultati testiranja veljajo tudi za vstop v glasbene šole.

Več informacij o samotestiranju je na spletni strani NIJZ: <https://www.nijz.si/sl/samotestiranje>

Stanislav Bezjak, ravnatelj OŠ Velika Nedelja